**รายละเอียดข้อมูลที่หน่วยงานของรัฐต้องเสนอพร้อมกับการขออนุมัติต่อคณะรัฐมนตรีตามมาตรา 27**

**1. ชื่อกิจกรรม มาตรการ หรือโครงการตามมาตรา 27**

* หน่วยงานต้องระบุชื่อให้ถูกต้อง ตรงกับที่จะขออนุมัติกับคณะรัฐมนตรี

**2. รายละเอียดกิจกรรม มาตรการ หรือโครงการ**

* ระบุวัตถุประสงค์พร้อมรายละเอียดของกิจกรรม มาตรการ หรือโครงการให้ครบถ้วน

**3. แผนบริหารจัดการกิจกรรม มาตรการ หรือโครงการ**

* อย่างน้อยควรประกอบไปด้วยแผนบริหารจัดการที่แสดงให้เห็นถึงการบริหารจัดการกิจกรรม มาตรการ
หรือโครงการตั้งแต่เริ่มจนสิ้นสุดโครงการ โดยให้จัดทำแผนบริหารจัดการแยกเป็นรายปี
* หากหน่วยงานไม่สามารถจัดทำแผนบริหารจัดการแยกเป็นรายปีหรือจนสิ้นสุดโครงการได้ ให้หน่วยงานจัดทำแผนบริหารจัดการในรูปแบบที่หน่วยงานเห็นสมควรได้

**4. ประมาณการรายจ่าย**

* ประมาณการรายจ่ายที่จะเกิดขึ้นจากการดำเนินกิจกรรม มาตรการ หรือโครงการ โดยให้แบ่งเป็นรายจ่ายประเภทต่าง ๆ ตามวิธีการเสนอของบประมาณ โดยจัดทำเป็นรายปี พร้อมยอดรวมของทุกปี

ตัวอย่าง: ตารางการประมาณรายจ่าย (หน่วยงานสามารถปรับเปลี่ยนรูปแบบได้ตามความเหมาะสม)

 หน่วย: บาท

|  |  |  |  |  |  |
| --- | --- | --- | --- | --- | --- |
| **ประเภทรายจ่าย** | **ปีที่ 1** | **ปีที่ 2** | **ปีที่ ...** | **ปีสุดท้าย** | **รวม** |
| 1) ... |  |  |  |  |  |
| 2) ... |  |  |  |  |  |
| 3) ... |  |  |  |  |  |
| ... |  |  |  |  |  |
| **รวม** |  |  |  |  |  |

* ในกรณีที่กิจกรรม มาตรการ หรือโครงการเป็นภาระผูกพันที่ไม่สามารถประมาณการรายจ่ายเป็นจำนวนปีหรือไม่สามารถประมาณการวันสิ้นสุดโครงการได้ ให้หน่วยงานสามารถประมาณการรายจ่ายในรูปแบบ
ที่หน่วยงานเห็นสมควรได้

**5. แหล่งเงินที่ใช้ตลอดระยะเวลาดำเนินการ**

* ให้ระบุแหล่งเงินที่จะใช้ตลอดระยะเวลาดำเนินการกิจกรรม มาตรการ หรือโครงการว่า จะมาจากแหล่งใด
เช่น แหล่งเงินงบประมาณ แหล่งเงินกู้ เป็นต้น โดยระบุจำนวนเงินที่จะใช้ในแต่ละปีของแต่ละแหล่งเงินไว้ด้วย

ตัวอย่าง: ตารางระบุแหล่งเงิน (หน่วยงานสามารถปรับเปลี่ยนรูปแบบได้ตามความเหมาะสม)

 หน่วย: บาท

|  |  |  |  |  |  |
| --- | --- | --- | --- | --- | --- |
| **แหล่งเงิน** | **ปีที่ 1** | **ปีที่ 2** | **ปีที่ ...** | **ปีสุดท้าย** | **รวม** |
| 1) เงินงบประมาณ  |  |  |  |  |  |
| 2) เงินกู้ |  |  |  |  |  |
| 3) เงินอื่น ๆ (ระบุ) |  |  |  |  |  |
| ... |  |  |  |  |  |
| **รวม** |  |  |  |  |  |

* ในกรณีที่กิจกรรม มาตรการ หรือโครงการเป็นภาระผูกพันที่ไม่สามารถระบุแหล่งเงินเป็นจำนวนปีหรือ
ไม่สามารถระบุวันสิ้นสุดโครงการได้ ให้หน่วยงานสามารถระบุแหล่งเงินในรูปแบบที่หน่วยงานเห็นสมควรได้

**6. ประโยชน์ที่จะได้รับ**

* ให้จัดทำประโยชน์ที่จะได้รับจากการดำเนินกิจกรรม มาตรการ หรือโครงการ ที่อยู่ในรูปตัวเงินและ/หรือ
ไม่ใช่ตัวเงิน

**7. กรณีการดำเนินการก่อให้เกิดการสูญเสียรายได้ของรัฐหรือของหน่วยงานของรัฐ ให้จัดทำประมาณการ**

 **การสูญเสียรายได้และประโยชน์ที่จะได้รับด้วย**

* ส่วนนี้ให้จัดทำเฉพาะเมื่อเป็นกรณีที่การดำเนินกิจกรรม มาตรการ หรือโครงการดังกล่าวแล้วจะก่อให้เกิดการสูญเสียรายได้ของรัฐหรือของหน่วยงานของรัฐ จะต้องจัดทำประมาณการการสูญเสียรายได้ที่จะเกิดขึ้นตลอดอายุของกิจกรรม มาตรการ หรือโครงการ พร้อมทั้งประโยชน์ที่จะได้รับจากการสูญเสียรายได้ดังกล่าวด้วย
ซึ่งประโยชน์ที่ได้รับไม่จำเป็นต้องเป็นประโยชน์ที่เป็นตัวเงิน

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_